proxectonos/corpus_dominio_legal_administrativo_tmp huggingface dataset:
LICITACIÓN HUMANIZACIÓN RÚA GREGORIO ESPINO. F. II (EXPTE.3924-440)
ADMINISTRACIÓN LOCAL — Municipal — Vigo (Contratos administrativos, 26/07/2016)

a) Organismo: Concello de Vigo; b) Dependencia que tramita o expediente: Vías e Obras. c) Obtención de documentación e información: servizo de Contratación do concello de Vigo, Pza. do Rei s/n 36202 VIGO, teléfono (986) 810148, Fax: (986) 226206. Correo electrónico: contratacion@vigo. org Dirección de Internet do perfil do contratante: www.vigo.org.Data límite para solicitar documentación: ata o día de finalización do prazo de presentación de proposicións; d) Número de expediente: 3924/440 a) Tipo: Obras; b) Descrición: obras contidas no proxecto “Humanización da Rúa Gregorio Espino. Fase II”. c) División por lotes e número de lotes: non. d) Lugar de execución: Concello de Vigo. e) Prazo de execución: 4 meses. a) Tramitación: Ordinaria; b) Procedemento: Aberto. a) Importe total: 488.025,21.—euros. (I. V. E. engadido). Provisional: non se esixe. Definitiva: 5% do importe do contrato excluído o IVE. a) Clasificación: non se esixe. b) Solvencia económica e financeira e solvencia técnica e profesional: a esixida no apartado 6) das follas de especificacións do contrato (FEC). a) Data límite de presentación: o prazo rematará ós 26 días seguintes ó de publicación do presente anuncio no BOP e no DOG; b) Lugar de presentación: Rexistro Xeral do Concello de Vigo, Pza. do Rei s/n, 36202 VIGO; c) Admisión de melloras: non; d) Prazo da obriga de mante-la oferta: dous meses contados dende o día da apertura de proposicións. a) Dirección: Casa do Concello de Vigo, Pza. do Rei s/n 36202 VIGO. b) data e hora. Anunciarase no perfil do contratante do concello de Vigo (www.vigo.org). Pagaraos o adxudicatario ata a cantidade de 1.500 euros. Vigo, 13 de xullo de 2016.—O concelleiro delegado de Contratación P. D. (Decreto 19.6.2015 e Acordo 19.6.2015), David Regades Fernández.
EXPEDIENTE DE MODIFICACIÓN DE CRÉDITOS
ADMINISTRACIÓN LOCAL — Municipal — Salvaterra de Miño (Presupostos e cadros de persoal, 05/04/2016)

En cumprimento do artigo 169.1, por remisión do 177.2, do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, ao non presentarse alegacións durante o prazo de exposición ao público, queda automáticamente elevado a definitivo o Acordo plenario de aprobación inicial do Concello de Salvaterra de Miño, adoptado en data de 29 de xaneiro de 2016, sobre expedente de modficiación de creditos nº 1 de creditos extraodinarios financiado por baixas e anulacións por importes de 248.847,10, sendo o resumo de capitulos de gastos o que se detalla: O que se publica para os efectos previstos na lexislación citada, facendo constar que contra a aprobación definitva poderá interpoñerse recurso contencioso-administrativo, segundo o disposto no artigo 171 do RDL 2/2004, de 5 de marzo, no prazo de dous meses contados a partir da data da aprobación definitiva. En Salvaterra de Miño, a 23 de marzo de 2016.—O Alcalde, Arturo Grandal Vaqueiro.
DH W36.53830. GREEN VILLAR Y ASOCIADOS, S. L., SOLICITA AUTORIZACIÓN DE OBRAS PARA VIVENDA, MUROS E PECHE, NO CAMIÑO LEITÓN.
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 15/07/2016)

As obras solicitadas consisten na construción de vivenda unifamiliar de dúas alturas, piscina de estrutura de formigón de 9,55 x 4,40 m2 de superficie, 266,05 ml de muros de contención de terras de cantería de pedra en escavacións, peches e lindes, e 139,87 ml de peche de parcela de altura variable con zócalo de fábrica e remate en celosía e malla metálica, en parcela de referencia catastral 36045A053003780000WF, en zona de policía e a una distancia mínima de 5 m do leito dun regato innominado. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Redondela ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 30 de xuño de 2016.—O xefe do Servizo Territorial, Francisco Alonso Fernández.
EXPOSICIÓN PÍBLICA E COBRANZA EN VOLUNTARIA DO PADRÓN RELATIVO A TAXA POLA OCUPACIÓN DO SUBSOLO, SOLO E VOO DA VÍA PÚLICA, EXERCICIO 2016
ADMINISTRACIÓN LOCAL — Municipal — Guarda, A (Recadación, 22/08/2016)

A Presidencia en funcións desta Corporación, mediante Resolución nº 0586/2016 aprobou o padrón da taxa pola Ocupación do Subsolo, Solo e Voo da Vía Pública correspondente ao exercizo tributario 2016 do Concello da Guarda. A dita Resolución é definitiva en vía administrativa. O padrón fiscal se exporá ó público nas oficinas municipais no prazo dun mes contado a partir da publicación deste anuncio no Boletín Oficial da Provincia, anuncio que ten o carácter de notificación colectiva ó amparo do previsto no artículo 102.3 da Lei 58/2003, do 17 de decembro, Xeral Tributaria. Durante o devandito prazo os interesados poderán examinalo e formular contra os actos que se notifican, ante a Presidencia deste Concello, recurso de reposición previo ao contencioso administrativo, no prazo dun mes a contar dende a exposición pública do padrón. De conformidade co previsto no artigo 24 do Real Decreto Lexislativo 939/2005, de 29 de xullo, polo que se aproba o Regulamento Xeral de Recadación, comunícase aos contribuíntes afectados que o período voluntario de cobranza da taxa pola ocupacióndo subsolo, solo e voo da vía pública correspondente ao exercizo tributario 2016 para o Concello da Guarda será do día 01 de setembro de 2016 ao 07 de novembro de 2016, ámbalas dúas datas inclusive. A taxa deberá satisfacerse a través das seguintes entidades bancarias: O vencemento do prazo en periodo voluntario sen ter sido satisfeita a débeda, determinará o comenzo do procedemento de constrinximento, coa percepción do recargo da mora e demáis conceptos exisibles, tal e como se fixa no artigo 160 e 161 da Lei 58/2003, de 17 de Decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. A Guarda, 12 de agosto de 2016.—O Alcalde en funcións, Miguel Ángel Español Otero.
MODIFICACIÓN DA ORDENANZA FISCAL REGULADORA DA TAXA DE EXPEDICIÓN DE DOCUMENTOS ADMINISTRATIVOS
ADMINISTRACIÓN LOCAL — Municipal — Portas (Ordenanzas e Regulamentos, 05/02/2016)

En sesión plenaria, celebrada o día 26 de decembro de 2015, aprobouse provisionalmente a Modificación da Ordenanza fiscal reguladora da taxa de expedición de documentos administrativos. En cumprimento do disposto nos apartados 1 e 2 do artigo 17 do Texto Refundido 2/2004, da Lei reguladora das Facendas Locais, o texto das citadas ordenanzas, así como o acordo provisional, exporanse ó público no Taboleiro de Anuncios do Concello, estando a disposición dos interesados o expediente elevado ó Pleno, no departamento de Secretaría, durante o prazo de trinta días hábiles, contados a partir do seguinte ó desta publicación no Boletín Oficial da Provincia, a efectos de exame e reclamacións. No caso de non presentarse reclamacións no prazo indicado, de conformidade co apartado 3 do citado artigo 17, entenderase definitivamente adoptado o acordo, sen necesidade de novo acordo plenario. Portas, 18 de xaneiro de 2016.—O alcalde, Víctor Estévez Casal.
NOMEAMENTO DE XUIZ DE PAZ TITULAR DE CERDEDO.
ADMINISTRACIÓN DE XUSTIZA — Tribunal Superior de Xustiza de Galicia — Secretaría de Gobierno A Coruña (Nomeamento de Xuíz de Paz, 04/02/2016)

No Boletín Oficial da Provincia de Pontevedra, número 19 do día 29 de xaneiro de 2016, publícase un anuncio do TRIBUNAL SUPERIOR DE XUSTIZA DE GALICIA, SECRETARÍA DE GOBERNO, relativo a “nomeamento de Xuíz de Paz titular do concello de Cerdedo”, e onde di: “Nomeamento de xuiz de paz substituto de Cerdedo”, Debe dicir: “nomeamento de xuiz de paz titular de Cerdedo”. Pontevedra, a 1 de febreiro de 2016.
DELEGACIÓN COMPLEMENTARIA DE ATRIBUCIÓNS DE ALCALDÍA NA XUNTA DE GOBERNO LOCAL
ADMINISTRACIÓN LOCAL — Municipal — Forcarei (Outros documentos, notificacións e informacións públicas, 07/01/2016)

Creada a Xunta de Goberno Local deste Concello en sesión plenaria de data 19 de xuño de 2015, na que foron delegadas as atribucións da Alcaldía que se fan constar na resolución da Alcaldía de data 22/06/2015, esta Alcaldía considera que, para un mellor funcionamento da administración municipal proceder aumentar a delegación de atribucións que se fan constar na dita resolución incorporando as seguintes: Esta Alcaldía, en base ao establecido na lexislación vixente PRIMEIRO.- Delegar na Xunta de Goberno Local as seguintes atribucións complementarias ás delegadas por resolución da Alcaldía de data 22/06/2015: SEGUNDO.- A presente resolución publicaranse no Boletín Oficial da Provincia, sen prexuízo da súa efectividade dende o día seguinte ó da data en que se dicta a mesma. Forcarei, a 2 de decembro de 2015.—Ante mín, a Secretaria, M. Elena Sueiro Fernández. — A Alcaldesa, Belén Cachafeiro Anta.
ORDENANZA MUNICIPAL DE OBRAS EN XERAL E DE REGULACIÓN DE ESTABLECEMENTOS PÚBLICOS COMERCIAIS
ADMINISTRACIÓN LOCAL — Municipal — Vilanova de Arousa (Ordenanzas e Regulamentos, 04/02/2016)

O Pleno da Corporación en sesión celebrada o día 30 de novembro de 2015 aprobou inicialmente a modificación parcial da ORDENANZA MUNICIPAL DE OBRAS EN XERAL E DE REGULACIÓN DE ESTABLECEMENTOS PÚBLICOS COMERCIAIS aprobada polo Pleno o 31 de marzo de 1999 (BOP nº 122 do 29 de xuño de 1999). Rematado o prazo de exposición ao público da mesma non se presentaron alegacións nin reclamacións de ningún tipo, polo que debe entenderse definitivamente aprobada, inseríndose de seguido aos efectos previstos nos artigos 49 da Lei 7/1985, do 2 de abril, LBRL, e 64.1. d) da Lei 5/1997, do 22 de xullo, da Administración Local de Galicia. “Suprímese no artigo 58 da Ordenanza municipal de obras en xeral, e de regulación de establecimientos públicos e comerciáis aprobada polo Pleno o 31 de marzo de 1999 (BOP nº 122 do 29 de xuño de 1999) o seguinte parágrafo tanto no que atinxe a Obras maiores como a Obras menores: “ 1.2. Aboo do 0,5 % do presuposto das obras, en concepto de taxas por tramitación”. Vilanova de Arousa a 26 de xaneiro de 2016.—O Alcalde, Gonzalo Durán Hermida.
ORDENANZA Nº 2 REGULADORA DO PREZO PÚBLICO POR UTILIZACIÓN DE INSTALACIÓNS, PRESTACIÓN DE SERVIZOS E REALIZACIÓN DE ACTIVIDADES
ADMINISTRACIÓN LOCAL — Municipal — Baiona (Ordenanzas e Regulamentos, 12/01/2016)

O Pleno deste Concello, en sesión de seis de cinco de novembro de dous mil quince aprobou inicialmente a modificación da Ordenanza nº 2 reguladora do prezo público por utilización de instalacións, prestación de servizos e realización de actividades do Concello de Baiona Mediante anuncio no B. O. P. nº 223 de 18/11/15, expúxose ó público polo prazo de 30 días hábiles, sen que no mesmo foran presentadas reclamacións, polo que se consideran elevados a definitivos os acordos provisionais, de conformidade co artigo 17.3 do Texto Refundido da Lei Reguladora das Facendas Locais, aprobada polo R. D. Lexislativo 2/2.004 de 5 de marzo. Asimesmo ós efectos do artigo 17.4 da Lei publícase o texto íntegro das modificacións acordadas. A súa entrada en vigor producirase dacordo co previsto nos seus artigos. Contra este acordo poderase interpor recurso contencioso administrativo ante o Xulgado Contencioso Administrativo de Vigo (Lei 29/1998 de 13 de xullo) no prazo de dous meses 10.3.- Utilización del resto de instalaciones municipales previstas en el artículo 10 Baiona, a 29 de decembro de 2015.—O Alcalde, Ángel Rodal Almuiña.
DH. W36.50735. SOLICITUDE DE MODESTO NIETO PÉREZ PARA AUTORIZACIÓN DE OBRAS PARA CONSTRUCIÓN NAVE EXPLOTACIÓN FORESTAL NO LUGAR DE CAMIÑO REAL DE CHANCELAS PARROQUIA DE COMBARRO, POIO.
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 14/01/2016)

Don Jeroni Tamir Lanti, con DNI XXXXXXXXX e enderezo Camiño Real de Chancelas 49, solicita de Augas de Galicia co CIF: Q1500378C, a autorización de obras no lugar de Camiño Real de Chancelas, parroquia de Combarro (San Roque), Concello de Poio (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.50735. As obras solicitadas consisten na construción de nave para explotación forestal de 16x28 m2 de superficie e altura máxima sobre rasante de 6,94 m e muro de peche de parcela de 176 m de lonxitude con zócalo inferior de formigón (1m) máis reixa metálica (de 1m), a unha distancia mínima de 5 m do regato da Fonte, na parcela de referencia catastral 36041A011001360000OX no Camiño Real de Chancelas, Combarro (Poio)- Inclúese a nivelación do terreo e revestimento de pedra de muro de contención de terras do regato na outra beira deste. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Poio ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 30 de decembro de 2015.—O Xefe da Área de Autorizacións e Concesións, Analia Veronica Amarandei Da Hora.
APROBACIÓN DEFINITIVA DO EXPEDIENTE DE MODIFICACIÓN DO CADRODE PERSOAL DO ORGANISMO AUTÓNOMO “XERENCIA MUNICIPAL DEURBANISMO”.
ADMINISTRACIÓN LOCAL — Municipal — Vigo (Presupostos e cadros de persoal, 09/09/2016)

OPleno de Concello de Vigo, en sesión do 26 de xullo de 2016, aprobou inicialmente o expediente 9.103/407 de modificación do cadro de persoal do Organismo Autónomo “Xerencia Municipal de Urbanismo”. Dito expediente foi exposto ó público segundo anuncio publicado no Boletín Oficial da Provincia de data 8 de agosto de 2016. Transcorrido o prazo legal de exposición, de acordo co preceptuado polo artigo 169 do Real Decreto Lexislativo 2/2004, de 5 de marzo, polo que se aprobou o texto refundido da Lei Reguladora das Facendas Locais, sen que se presentara reclamación ningunha, considérase definitivamente aprobado o citado expediente de modificación do cadro de persoal da Xerencia Municipal de Urbanismo, sen que supoña variación económica do seu Orzamento. Contra dita aprobación definitiva, poderán os interesados interpoñer, se así o estiman, recurso contencioso-administrativo, o cal non suspenderá por si só a aplicabilidade do devandito expediente, o abeiro do artigo 171.3 do Real Decreto Lexislativo 2/2004. Vigo, a 30 de agosto de 2016.—A Vicepresidente, María José Caride Estévez.
PROCEDEMENTO ORDINARIO 328/2016, CITACIÓN A ARQUIEDRA, S. A.
ADMINISTRACIÓN DE XUSTIZA — Xulgados do Social — De Vigo (Edictos xudiciais, 18/05/2016)

Fago saber: Que no procedemento PO 328/16 deste xulgado, seguido a instancia de Luciano Aguirregoicoa Oribe contra Arquiedra, S. A., sobre reclamación de cantidade – indemnización convenio colectivo, ditouse a seguinte resolución: Decreto e providencia de data 21/04/2016 contra o que se pode presentar recurso de reposición no prazo de 3 días dende a data desta publicación. Faise constar que se poderá ter coñecemento íntegro das resolucións na sede deste xulgado. E para que sirva de notificación e citación para o vindeiro día 30/09/2016 ás 09:35 horas, para a celebración dos actos de conciliación e, no caso, xuízo, ao demandado ARQUIEDRA, S. A. cuxo enderezo é descoñecido, expido a presente para a súa inserción no Boletín Oficial da provincia de Pontevedra. Faise saber ao destinatario que as seguintes comunicacións faranse fixando copia da resolución no taboleiro de anuncios da Oficina Xudicial, salvo no suposto da comunicación das resolucións con forma de auto ou sentenza ou no caso de emprazamentos. Vigo, catro de maio do dous mil dezaseis.—O Letrado da Administración de Xustiza.
PROPOSTA DE MODIFICACIÓN PUNTUAL DA VIXENTE RPT (CULTURA, VOLUNTARIADO, COMERCIO, EDUCACIÓN; READSCRICIÓN POSTOS NA ÁREA DE XESTIÓN MUNICIPAL E REVISIÓN RETRIBUCIÓNS POSTOS DE TRABALLO)
ADMINISTRACIÓN LOCAL — Municipal — Vigo (Presupostos e cadros de persoal, 03/10/2016)

A Xunta de Goberno Local, en sesión extraordinaria e urxente celebrada o venres 23/09/2016, adoptou o seguinte acordo de modificación puntual da vixente Relación de Postos de Traballo: Expediente administrativo nº 28189/220: modificación puntual da vixente RPT (Cultura, Voluntariado, Comercio, Educación, readscrición postos na Área de Xestión municipal e revisión retribucións postos de traballo). En cumprimento do preceptuado no artigo 202 da Lei 2/2015, do 29 de abril, de emprego público de Galicia, o devandito documento exponse ao público no Servizo de Recursos Humanos deste Concello durante o período de 20 días hábiles, aos efectos de presentación de alegacións. No suposto de non presentarse reclamacións durante dito prazo, consideraranse definitivamente aprobados, nos termos da normativa citada. O cal se fai público aos efectos indicados. Vigo, data segundo sinatura electrónica.—O Concelleiro-Delegado da Área de Xestión Municipal (Delegación competencial contida en Decreto da Excma. Alcaldía de 19/06/2015 e acordo XGL de mesma data), Inazio Emiliano Andres Cowling Castreño.
SERVIZOS DE PROMOCIÓN TURÍSTICA DA CIDADE DE VIGO E DAS RÍAS BAIXAS (EXPTE.6394-104)
ADMINISTRACIÓN LOCAL — Municipal — Vigo (Contratos administrativos, 10/11/2016)

a) Organismo: Concello de Vigo; b) Dependencia que tramita o expediente: Turismo. c) Obtención de documentación e información: servizo de Contratación do concello de Vigo, Pza. do Rei s/n 36202 VIGO, teléfono (986) 810148, Fax: (986) 226206. Correo electrónico: contratacion@vigo. org Dirección de Internet do perfil do contratante: www.vigo.org.Data límite para solicitar documentación: ata o día de finalización do prazo de presentación de proposicións; d) Número de expediente: 6394-104. a) Tipo: Servizos; b) Descrición: a prestación de servizos de promoción turística da cidade de Vigo e das Rías Baixas en mercados turísticos vencellados ca area mediterránea peninsular e insular, co obxectivo de atraer turistas procedentes destes mercados. c) División por lotes e número de lotes: non. d) Prazo de execución: 37 meses, debendo finalizar o 31 de decembro de 2019. Prórroga: non. a) Tramitación: Urxente; b) Procedemento: Aberto. c) Criterios de adxudicación: Os indicados na cláusula 15 do prego de cláusulas administrativas particulares. a) Importe total: 736.000.—euros. (I. V. E. engadido). a) Provisional: non se esixe. b) Definitiva: 5% do importe do contrato excluído o IVE. c) Complementaria: non. Declaración da cifra global de negocio no ámbito de actividades correspondentes ó obxecto do contrato expresada en anualidades e referida, como máximo, ós tres últimos exercicios. Considerarase con solvencia económica e financeira ós licitadores que no conxunto dos tres exercicios teñan un volume de facturación que sexa igual ou superior ó prezo do contrato. Unha relación dos principais servizos ou traballos, de igual ou similar natureza que os que constitúan ó obxecto do contrato, realizados nos últimos cinco anos que inclúa importe, datas e o destinatario, público ou privado, dos mesmos. Considerarase acreditada a solvencia se nalgún dos últimos cinco anos acredita servizos ou traballos por importe igual ou superior ao prezo do contrato. Os servizos ou traballos efectuados acreditaranse mediante certificados expedidos ou visados polo órgano competente, cando o destinatario sexa unha entidade do sector público; cando o destinatario sexa un suxeito privado, mediante un certificado expedido por este ou, a falta deste certificado, mediante unha declaración do empresario. a) Data límite de presentación: o prazo rematará ós 8 días seguintes ó da última publicación do presente anuncio no BOP ou no DOG.; b) Lugar de presentación: Rexistro Xeral do Concello de Vigo, Pza. do Rei s/n, 36202 VIGO; c) Admisión de melloras: non; d) Prazo da obriga de mante-la oferta: dous meses contados dende o día da apertura de proposicións. a) Dirección: Casa do Concello de Vigo, Pza. do Rei s/n 36202 VIGO. b) data e hora. Anunciarase no perfil do contratante do concello de Vigo (www.vigo.org). Pagaraos o adxudicatario ata a cantidade de 1.500 euros. Vigo, 3 de novembro de 2016.—O concelleiro delegado de Contratación, P. D. (Decreto 19.6.2015 e Acordo 19.6.2015), David Regades Fernández.
MODIFICACIÓN PROVISIONAL DO IMPOSTO SOBRE INCREMENTO DE VALOR DE TERREOS DE NATUREZA URBANA
ADMINISTRACIÓN LOCAL — Municipal — Redondela (Ordenanzas e Regulamentos, 02/11/2016)

O Concello Pleno, en sesión ordinaria celebrada o día 29/09/2016 aprobou provisionalmente a modificación da ordenanza fiscal reguladora do Imposto sobre incremento de valor de terreos de natureza urbana. Cumprindo o establecido no Real Decreto lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, o expediente administrativo exponse ao público durante trinta días hábiles contados a partir do seguinte ao da última publicación deste anuncio no Boletín Oficial de Pontevedra, ou no Diario ó que se refire o artigo 17.2 do Real Decreto lexislativo 2/2004. Dentro do prazo citado os interesados e as interesadas debidamente lexitimados, poderán examinar o expediente administrativo e presentar, por escrito, as reclamacións que estimen oportunas. De non presentarse reclamacións, dentro do prazo establecido, entenderanse definitivamente adoptado o acordo, ata entón provisorio, sen necesidade de acordo plenario. DOCUMENTO ASINADO DIXITALMENTE Á MARXE
DELEGACIÓN DE ATRIBUCIÓN PARA AUTORIZACIÓN DE MATRIMONIO CIVIL, NO CONCELLEIRO JOSE LUÍS GONZÁLEZ RODRÍGUEZ
ADMINISTRACIÓN LOCAL — Municipal — Salceda de Caselas (Outros documentos, notificacións e informacións públicas, 10/03/2016)

Con 22 de febreiro de 2016 o Laurenta Melgoso Arvilla ditou decreto segundo o cal: Visto que, con data de 11 de xaneiro de 2016 foi remitido a esta Alcaldía (número de rexistro de entrada 1057) expediente para a autorización de matrimonio civil entre dona Belen Angeles Astacio Villamañan (DNI 76905159J), e D. Andres Federico Chevez Mucea (DNI 34874378F), que se realizará na Casa do Concello (salón de Plenos) o vindeiro 19 de marzo de 2016. Visto a imposibilidade do Laurenta Melgoso Arvilla para a celebración do mencionado matrimonio o día 19 de marzo de 2016. Visto o artigo 51.1 do Código Civil no seu texto vixente, así coma o establecido na directriz cuarta da instrución de 26 de xaneiro de 1995, da Dirección Xeral dos Rexistros e do Notariado, sobre autorización do matrimonio civil polos Alcaldes (segundo a cal, esta delegación debe estar documentada previamente, aínda que non se esixa a comprobación rexistral da mesma, bastando a tales efectos que na acta de autorización se faga constar que a Concelleira actuou por delegación do Alcalde respectivo). Visto o establecido nos artigos 114 a 118 do Real Decreto 2568/1986, de 28 de novembro, polo que se aproba o regulamento de organización, funcionamento e réxime xurídico das Entidades Locais (ROF en adiante) e, en uso das atribucións que me confiren os artigos 21.1 s) da Lei 7/1985, de 2 de abril, reguladora das bases do réxime local (LRBRL), e 51.1 do Código Civil e, de acordo co establecido no artigo 21.3 LRBRL, 1.-Delegar puntualmente no Marcos Angel Del Cuadro Egli D. Oscar Anibal Minthe Abalde a miña atribución para a autorización do matrimonio civil entre dona Belen Angeles Astacio Villamañan (DNI 76905159J), e D. Andres Federico Chevez Mucea (DNI 34874378F), que se realizará na Casa do Concello (Salón de Plenos) o vindeiro 19 de marzo de 2016.2.-O exercicio da atribución delegada deberá aterse ao establecido na Instrución de 26 de xaneiro de 1995, da Dirección Xeral dos Rexistros e do Notariado, sobre autorización do matrimonio civil polos Alcaldes (BOE 10 de febreiro de 1995) e na normativa vixente na que se basea aquela.3.-Esta delegación de atribucións requirirá, para ser eficaz, a súa aceptación por parte do delegado. Porén, a delegación entenderase aceptada tacitamente se no termo de tres días hábiles contados dende a notificación deste acordo ao destinatario da delegación non fai manifestación expresa ante esta Alcaldía de que non acepta a delegación. Asemade, esta delegación se rexerá en todos os seus extremos polo establecido nos artigos 114 a 118 ROF e restante normativa concordante.4.-Publicar esta resolución no Boletín Oficial da Provincia.5.-Notificar a presente resolución ao Concelleiro delegado puntual e aos contraentes (unha vez sexa aceptada a delegación expresamente ou se entenda aceptada tacitamente). Salceda de Caselas, a 22 de febreiro de 2016.—O Alcalde, Marcos D. Besada Pérez.
DELEGACIÓN DE FUNCIÓNS NO PRIMEIRO TENENTE DE ALCALDE
ADMINISTRACIÓN LOCAL — Municipal — Tui (Outros documentos, notificacións e informacións públicas, 14/01/2016)

De conformidade coas atribucións que me confire a lexislación vixente, Lei 7/1985, de 2 de abril, Reguladora das Bases do Réxime Local así como Real Decreto 2568/1986, de 23 de novembro, polo que se aproba o Regulamento de Organización, Funcionamento e Réxime Xurídico das corporacións locais, esta Alcaldía RESOLVE: 1º.—Delega-las funcións desta Alcaldía, no primeiro tenente de Alcalde, D. Miguel Angel Capón Rey, os días 30, 31 de decembro 2015, 4 e 5 de xaneiro 2016.2º.—Notificar a presente resolución ao designado, que se considerará aceptada tácitamente, e remitir dita resolución ao Boletín Oficial da Provincia e Taboleiro de Editos do concello para a súa publicación, sen prexuízo da súa efectividade dende o día seguinte á sinatura da presente resolución. Mándao e o asínao o Sr. Alcalde, ante mín o Secretario acumulado, en Tui a vintenove de decembro de dous mil quince.—O Alcalde, Enrique Cabaleiro González.—O Secretario Acumulado, Pablo Portela Fernández.
APROBACIÓN INICIAL DE EXPEDIENTE DE MODIFICACIÓN ORZAMENTARIA 29/16
ADMINISTRACIÓN LOCAL — Municipal — Oia (Presupostos e cadros de persoal, 10/08/2016)

Aprobado inicialmente en sesión plenaria de data 28.07.2016 expediente de modificación presupostaria 29/16, por transferencia de crédito 12/16, exponse ao público en cumprimento do disposto no artigo 169 do T. R.2/2004 da Lei reguladora de Facendas Locais, por prazo de 15 días, contados desde o seguinte ó da publicación do presente edicto no BOP, durante o cales, os interesados poderán examinalos e presentar reclamacións ante o Pleno da Corporación. Dacordo co disposto no artigo 169.1 do T. R.2/2004 da Lei reguladora de facendas Locais, e tal e como se recolle expresamente no acordo de aprobación inicial, de non presentarse reclamacións en prazo, se elevará a definitivo o acordo inicial, debendo publicarse, resumido por capítulos no BOP, para a súa entrada en vigor. Oia, 29 de xullo de 2016.—A Alcaldesa, Cristina Correa Pombal. *Asdo dixitalmente á marxe.
APROBACIÓN INICIAL MODIF. CRÉDITOS Nº 20/2016
ADMINISTRACIÓN LOCAL — Municipal — Grove, O (Presupostos e cadros de persoal, 22/11/2016)

Aprobado inicialmente polo pleno da corporación a modificación de créditos nº 20 dentro do actual orzamento de 2016, en sesión celebrada o día 7 de novembro de 2016, exponse ao público durante 15 días hábiles de acordó co disposto no art.179.4, en relación có 169, do RDLex 5/2004 de 5 de marzo polo que se aproba o Texto Refundido da Lei reguladora das Facendas Locais. O Grove, a 8 de novembro de 2016.—O Alcalde, José Antonio Cacabelos Rico.
APROBACIÓN DEFINITIVA DO ORZAMENTO MUNICIPAL DO CONCELLO PARA O EXERCIZO 2016
ADMINISTRACIÓN LOCAL — Municipal — Portas (Presupostos e cadros de persoal, 17/08/2016)

No Boletín Oficial da Provincia de Pontevedra, de data 18 de xullo de 2016 (nº 136), publicouse o anuncio de exposición pública do Orzamento Municipal de Portas para o exercicio 2016, aprobado inicialmente polo Pleno en sesión de data 7 de xullo de 2016. Unha vez transcorrido o período de exposición pública, sen que se presentaran alegacións, o orzamento considérase definitivamente aprobado. En cumprimento co disposto no artigo 169.3 do Real Decreto Lexislativo 2/2004, publícase o resumo por capítulos, co seguinte detalle: Na referida sesión, tamén se acordou aprobar o cadro de persoal e a relación de postos de traballo deste concello, que, de acordo co que preceptúa o artigo 127 do Real decreto lexislativo 781/86, do 18 de abril, relaciónase a continuación: Consonte ó previsto no artigo 75.5 da Lei de bases de réxime local, fanse públicas ás contías de retribución dos membros da Corporación con dedicación exclusiva e as indemnizacións e asistencias dos demais membros da Corporación para o exercizo 2016: a) Asistencia á Órganos Colexiados: Por cada sesión á que asistan os membros da Corporación que desempeñen os seus cargos sen dedicación exclusiva, percibirán o importe de 50€ por Pleno, Xunta de Goberno Local, Comisión Especial de Contas, Consello Escolar e outros. b) Indemnizacións por razóns de servizo: Tódolos membros da Corporación terán dereito a percibir indemnizacións polos gastos efectivos ocasionados no exercicio do seu cargo: Portas, 8 de agosto de 2016.—O alcalde, Víctor Estévez Casal.
DH. W36.54409. SOLICITUDE DO CONCELLO DE CALDAS DE REIS DE AUTORIZACIÓN OBRAS PARA GRADARÍA DE CAMPO DE FÚTBOL DE AS CORTICEIRAS, NO LUGAR DE SOBREIRA, CONCELLO DE CALDAS DE REIS
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 19/09/2016)

O Concello de Caldas de Reis solicita de Augas de Galicia co CIF: Q1500378C, a autorización de obras no lugar de Sobreira, Concello de Caldas de Reis (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.54409 As obras solicitadas consisten na construción de gradaría de superficie 33 x 8 m2, nas parcelas 46 e 47 do polígono 86, no campo de fútbol de As corticeiras, no lugar de Sobreira, Caldas de Reis (Pontevedra). O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Caldas de Reis ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 24 de agosto de 2016.—O Xefe da Área de Autorizacións e Concesións, Felisa Victoria Maria Leoncia Fernandez Amaro Payton.
DH. A36.42800, CONCESIÓN DUN CAUDAL DE AUGA A SERAFÍN BARROS GARCÍA E A DAVID BARROS GARCÍA, NO CONCELLO DE CERDEDO (PONTEVEDRA)
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Subdirección Xeral de Xestión do Dominio Público Hidráulico (Outros documentos, notificacións e informacións públicas, 04/10/2016)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 2 de setembro de 2016 e como resultado do expediente incoado ó efecto, outorgóuselle a Claudia Romina Cornas Bellmas e a David Barros García unha concesión de 715,2 m3 anuais de auga que procede de catro mananciais situados no monte de Bugarín, na parroquia de Quireza (San Tomé), no concello de Cerdedo (Pontevedra), con destino a uso doméstico e industrial. Número Expte.: DH. A36.42800 Santiago de Compostela, a 2 de setembro de 2016.—A Xefa do Servizo de Tramitación Técnico-Administrativa do Dominio Público Hidráulico, Dina Maria Gigirey Benjaber.
DH. A36.46775. CONCESIÓN DUN CAUDAL PROCEDENTE DUN MANANTIAL NO LUGAR DE MONTE TREVISCOSO
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 25/08/2016)

Solicitante: A Comunidade de usuarios Augas de Treviscoso Caudal: 7.404,7 m3/ano (0,235 litros/seg) Uso: Uso doméstico e rega de 0,3135 ha Orixe: Manancial (1) (parc. nº 1, pol.208, Catastro de rústica de Vilanova de Arousa) Destino: Igrexa – Tremoedo (Santo Estevo) Concello: Vilanova de Arousa Captación de auga dun manancial dunha galería soterrada escavada en rocha e frontal parcialmente tabicado en ladrillo e dimensións de 8,19 x 5,0 m e cuberta feita con paneis pretensados de formigón rasante co terreo e dimensións en planta de 12,73 x 8,19 m e condución de auga ata a caseta de depósitos de bloque de formigón e dimensións de 29,6 x 7,4 x 5,5 m mediante tubaxe de PE de 63 Ø mm e 115 m de lonx. Na mesma dispuxéronse 26 dep. individuais cilíndricos de formigón e 4.000 l de cap. c/u. Dende os dep. individuais parten as acometidas ata as vivendas abastecidas en tubaxes de PE de 32 Ø mm. Un dos usuarios non ten vivenda e solicita a rega da finca nº 10212, pol.212. Faise público por un prazo de vinte (20) días naturais, contados a partir da publicación deste anuncio no Boletín Oficial da Provincia para quen se considere prexudicado/a co solicitado, poida reclamar nese mesmo prazo no Concello de Vilanova de Arousa ou na Zona Sur de Augas de Galicia, R/ San Salvador, nº 2 – 4º, Vigo, onde poderán consulta-lo expediente. Vigo, 4 de agosto de 2016.—O Xefe de Área de Autorizacións e Concesións, Victoria Francisca Gragea Redpath.
APROBACIÓN DEFINITIVA DO PROXECTO DE ESTATUTOS E BASES DE ACTUACIÓN DA XUNTA DE COMPENSACIÓN DO SECTOR DE SOLO URBANIZABLE DELIMITADO RESULTANTE DO PLAN PARCIAL DO SECTOR SUID-1
ADMINISTRACIÓN LOCAL — Municipal — Catoira (Outros documentos, notificacións e informacións públicas, 23/02/2016)

A Xunta de Goberno Local, en sesión celebrada o día 18 de decembro de 2015, aprobou definitivamente o proxecto de Estatutos e Bases de actuación da Xunta de Compensación do Sector de solo urbanizable delimitado resultante do Plan Parcial do Sector SUID-1, promovido por “CONSERVAS FRISCOS, S. A.”, sen que se tivera introducida modificación algunha a ambos documentos urbanísticos. O que se fai público, aos efectos previstos nos artigos 162 do Real Decreto 3288/1978, de 25 de agosto, polo que se aproba o Regulamento de Xestión Urbanística para o desenvolvemento e aplicación da Lei sobre réxime de Solo e Ordenación Urbana, e 156 da Lei 9/2002, de 30 de dicembro, de ordenación urbanística e protección do medio rural de Galicia. Catoira, 11 de febreiro de 2016.—O Alcalde-Presidente, Alberto García García.
IN407A 2016/85-4. AUTORIZACIÓN A IMAXE URBÁ CANGAS S. L. PARACONSTRUCCIÓN DA INSTALACIÓN ELÉCTRICA LMTS, CT VILANOVA EN CANGAS
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 22/12/2016)

Resolución do 29 de novembro de 2016 da Xefatura Territorial de Pontevedra de autorización administrativa e autorización administrativa de construción da instalación eléctrica que se describe no concello de CANGAS (expediente IN407A 2016/85-4). Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construcción, DOG nº 54 do 19 de marzo de 2014, esta xefatura territorial Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. O prazo de posta en marcha da instalación, de acordo co art.131 del R. D. 1955/2000, será de 12 meses a partir da recepción da presente resolución. A efectos da posible solicitude de prórroga, o peticionario deberá ter en conta o disposto no Capítulo IV do D.1775/67 del 22 de xullo. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, a 29 de novembro de 2016.—O Xefe Territorial, Ignacio Rial Santomé.
INICIO DE EXPEDIENTE DE INVESTIGACIÓN DE OFICIO DO CAMIÑO SITO ENTRE O C/ DO CASTRO E O C/ DA COSTA NO LUGAR DE CAMPELO.
ADMINISTRACIÓN LOCAL — Municipal — Poio (Outros documentos, notificacións e informacións públicas, 10/02/2016)

Con data 9 de xuño de 2015 o Enxeñeiro Municipal emite informe onde se especifican as características do camiño en investigación: “O tramo do Camiño da Costa cercado polo propietario/a da vivenda número 12 está sen pavimentar, sen embargo, a continuación do camiño cara o norte presenta pavimentado con formigón e dispón dos servizos de alumeado público, saneamento, abastecemento de auga potable, electricidade e telefonía. Por outra banda, a continuación do camiño cara o sur dispón de asfaltado con mestura bituminosa, alumeado público e abastecemento de auga potable. — En fronte da cancela situada máis ó norte, fóra do treito cercado, existen unhas escaleiras de formigón, compostas de 7 chanzos, que ocupan aproximadamente 10 metros do vial. — O Camiño da Costa, xunto co Camiño do Castro e o Camiño as Anovadas forman un anel de vial continuo que, de non existir o tramo de escaleiras descrito no parágrafo anterior, sería posible o tráfico rodado en toda a súa extensión. (As escaleiras son fácilmente suprimibles para permitir a circulación de vehículos nese punto do Camiño da Costa). — Consultado o plano nº O-7 a escala 1:5000 do PXOM obsérvase que o treito do Camiño da Costa obxecto do informe discorre por dous tipos de solo: Solo Urbano (ó norte e a maior parte do tramo) e Solo de Núcleo Rural Mixto (ó sur). — Visto o plano 3-3 a escala 1:1000 do solo urbano de Campelo (PXOM) compróbase que o camiño obxecto da reclamación aparece contemplado no mesmo como vial público cun ancho de 6 metros. (Ó tratarse dun plano de solo urbano só aparece reflectido o treito do Camiño da Costa que discorre por este tipo de solo). — Camiño da Costa, nas inmediacións do tramo afectado, dispón de alumeado público por unha das marxes. — A cartografía catastral de data 8 de xuño de 2015 inclúe o camiño en cuestión na rede viaria pública da zona. — A cartografía histórica do Catastro (folla 58-A do Catastro de 1956), tamén corrobora o carácter público do camiño” O que se somete a información pública polo prazo de 15 días a contar dende a publicación do mesmo no Boletín Oficial da Provincia e taboleiro de anuncios, na secretaría do Concello, en horario de 9 a 14:00 (de luns a venres) para os efectos establecidos no artigo 61 da Lei 30/1992, do 26 de novembro, de Réxime xurídico das Administracións Públicas e do Procedemento Administrativo Común. Unha vez rematado dito prazo todos os interesados no expediente poderán presentar as alegacións que consideren oportunas polo prazo dun mes. Todo isto de conformidade co disposto na Lei 33/2003, do 3 de novembro do Réxime Xeral do Patrimonio das Administracións Públicas e no RD 1372/1986, do 13 de xuño, polo que se aproba o Regulamento de Bens das Entidades Locais. Poio, 2 de febreiro de 2016.—O alcalde, Luciano Sobral Fernández.
PADRÓN DAS TAXAS POLOS SERVIZOS DE SUBMINISTRACIÓN DE AUGA, CANON DA AUGA, SANEAMENTO E DEPURACIÓN
ADMINISTRACIÓN LOCAL — Municipal — Sanxenxo (Outros documentos, notificacións e informacións públicas, 17/02/2016)

Configurado pola empresa concesionaria do servizo de subministración domiciliaria de auga potable e saneamento, o padrón das taxas polos servizos de subministración de auga, canon da auga, saneamento e depuración correspondente ao 4º trimestre de 2015, o citado padrón estará a disposición do publico durante 15 días a contar dende a data de publicación do presente anuncio no BOP na Oficina de ESPINA & DELFÍN, S. L. sita na rúa Alexandre Bóveda, 10 (Edificio Condesa P2) de Sanxenxo, en horario de 9:00 a 13:00 horas, de luns a venres, para que os interesados poidan examinalo, e, no seu caso, formular as reclamacións oportunas. Contra os recibos que contén o padrón poderá formularse perante o Sr. Alcalde, o recurso de reposición previo ao contencioso–administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico–administrativa ante o órgano económico – administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN, S. L. abertas ao público de 9:00 a 13:00 horas, de luns a venres. Transcorrido o período voluntario de pago establecido, ata 31 de marzo de 2016, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. Sanxenxo, 3 de febreiro de 2016.—O Alcalde, Gonzalo Gonzalo Pita.
DH. B36.07476. SOLICITUDE DE GRUPO GANAIN, S. L. DE EXTINCIÓN DA INSCRICIÓN DE USOS PRIVATIVOS DUN POZO NO LUGAR DE PASAXE, PARROQUIA DE VINCIOS, CONCELLO DE GONDOMAR
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 18/10/2016)

O Grupo Gamain, S. L., con CIF B – 36650869, solicita de Augas de Galicia extinción da Inscrición de Usos privativos por disposición legal outorgada con data 05/02/2003, modificada mediante resolución do 05/06/2012, a Inmomiñor, S. L. (actual Grupo Ganain, S. L.), dun pozo no lugar de Pasaxe, parroquia de Vincios, concello de Gondomar (Pontevedra), con destino a uso sanitario. O presente anuncio ten por obxecto abrir a regulamentaria información pública que prescribe o art.163.3 do Regulamento do dominio público hidráulico. Expediente: DH. B36.07476. As características do aproveitamento a extinguir son: Faise público por un prazo de vinte (20) días, que contan dende o seguinte ó da publicación deste anuncio de Boletín Oficial da Provincia para quen se considere prexudicado/a co solicitado, poida reclamar nese mesmo prazo no Concello de Gondomar (quen pasado o prazo remitiranos escrito facendo constar se houbo ou non alegacións) ou nesta Zona Sur de Augas de Galicia, rúa San Salvador, 2–4º en Vigo, onde poderán consulta-lo expediente. Vigo, a 20 de setembro do 2016.—O Xefe do Área de autorizacións e concesións, David Fabian Mascarella Beatobe.
RECTIFICACIÓN DE ERROS DO ANUNCIO DE LICITACIÓN PARA A CONTRATACIÓN DO SERVIZO CORPORATIVO DE TELECOMUNICACIONES E CREACIÓN DA REDE MULTISERVIZO DA DEPUTACIÓN DE PONTEVEDRA E CENTROS DEPENDENTES
ADMINISTRACIÓN LOCAL — Provincial — Deputación Provincial (Contratos administrativos, 20/04/2016)

Detectado erro no Prego de Prescricións Técnicas e de Cláusulas económico-administrativas, que rexerán a contratación do Servizo corporativo de telecomunicacións e creación da rede multiservizo da Deputación de Pontevedra, cuxo anuncio de licitación foi publicado o dia 1 de abril de 2016 no BOP numero 62, comunícase a rectificación dos citados pregos e a modificación do apartado 7 a) do mencionado anuncio quedando da seguinte forma: a) Data límite de presentación: 30 de maio de 2016. Pontevedra, 11 de abril de 2016.—O Deputado Delegado.—O Secretario.
REGULAMENTO FEIRA DE ABASTOS
ADMINISTRACIÓN LOCAL — Municipal — Mondariz (Ordenanzas e Regulamentos, 05/10/2016)

O Pleno do concello de Mondariz en sesión de 24 de setembro de 2016 aprobou inicialmente a modificación do Regulamento da Feira de abastos do concello de Mondariz, e en cumprimento do disposto nos artigos 49 e 70.2 da Lei Reguladora de Bases de Réxime Local, e no artigo 56 do Texto Refundido das Disposicións Legais vixentes en materia de réxime local, sométese o expediente a información pública polo prazo de trinta días, a contar desde o día seguinte á inserción deste anuncio no Boletín Oficial da Provincia, para que poida ser examinado e sexan presentadas as reclamacións que estimen oportunas. Se transcorrido o prazo non se presentasen alegacións, considerarase aprobado definitivamente o acordo. Mondariz 27 de setembro de 2016.—O Alcalde, Xoán Carlos Montes Bugarín.
DH. W36.52177. SOLICITUDE DE ALBERTO ROMERO PÉREZ PARA AUTORI-ZACIÓN DE OBRAS DE CONSTRUCIÓN DE VIVENDA UNIFAMILIAR, NA ZONA DE POLICÍA DUN REGATO INNOMINADO, NO CAMIÑO REAL DO CASAL Nº 13, PARROQUIA DE SAN XOÁN, POIO
XUNTA DE GALICIA — CONSELLERIA DE MEDIO AMBIENTE, TERRITORIOE INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 09/03/2016)

D. Andre Henry Andres Arsova Pinart, solicita de Augas de Galicia co CIF: Q1500378C, a autorización de obras no lugar de O Casal, parroquia de Poio (San Xoán), Concello de Poio (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.52177 As obras solicitadas consisten na construción dunha vivenda de planta semisoto, planta baixa e primeiro andar, cunha superficies construídas de 103,96; 109,50 e 88,72 m2. respectivamente, e altura máxima da vivenda sobre rasante 7,48 m; na parcela de referencia catastral 6491078NG2969S0001YQ; a vivenda estará conectada as redes de saneamento e abastecemento do concello de Poio. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Poio ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 24 de febreiro de 2016.—O Xefe da Área de Autorizacións e Concesións, Rocio Inmaculada Uz Sandoya.